**ShifCustom**, раней вядомая як **Yuri Shif Motorcycles** (**YSM**) і **Yuri Shif Custom** (**YSC**) — кастам-майстэрня. Асноўны кірунак дзейнасці — стварэнне матацыклаў на індывідуальны заказ.

Першая майстэрня Усходняй Еўропы, якая заняла на чэмпіянаце свету па кастамайзінгу AMD World Championship of Custom Bike Building[en] у 2010 годзе 3-е месца ў агульным заліку і 1-е месца сярод матацыклаў з неамерыканскімі рухавікамі.

Гісторыя
--------

Юрый Шыф нарадзіўся 28 мая 1962 года ў Мінску. У юнацтве займаўся картынгам. Скончыў мінскую школу № 41, спрабаваў паступіць за фізічны факультэт БДУ, але ўрэшце спецыяльнай адукацыі не мае. Тры гады жыў у Ізраілі, у 1993 годзе вярнуўся ў Беларусь. Займаўся продажам аўтамабіляў, перыядычна працаваў у сваіх нямецкіх бізнес-партнёраў, у тым ліку дапамагаў на спаборніцтвах іх гоначнай камандзе. Потым кіраваў беларускай рэспубліканскай камандай ДТСААФ па картынгу, з якой перамог на чэмпіянатах Беларусі і Расіі ў 2000 годзе. Тым жа часам займаўся матацыкламі. Пэўны час пераймаў досвед на мотавыстаўках, у кастам-майстэрнях і мотаклубах у Германіі.

У 2002 годзе Юрый Шыф заснаваў у Мінску ўласную майстэрню ShifCustom. Аснову калектыва склалі былыя супрацоўнікі па картынгавай камандзе. З 2005 года майстэрня бярэ ўдзел у чэмпіянатах па кастамайзінгу, пазней і ў спаборніцтвах па зборцы матацыклаў па вачах гледачоў. Падчас будаўніцтва першага кастама ў 2003 годзе ў майстэрні працавала 4 чалавекі, на пачатак 2014 года — 10-15 чалавек. Уся работа ручная, у тым ліку не робяцца кампутарныя эскізы. Скураныя і некаторыя мастацкія элементы вырабляюць пабочныя вытворцы. Стварэнне кастамбайка займае ў сярэднім паўгода, адначасова майстэрня можа працаваць з пяццю праектамі.

Першы кастам — *Silver Stork* (2003). Таксама вядомы праекты матацыклаў *Beast* (2003), *No Jokes*, *Time Machine* (2007), *Holey Boy*, *DUster*, *Gustav Skippone*, *The Machine*, *Abordage*, *Mad on Board*, *The fastest M1NSK*, *Ducati Shifter*, *Shifter*, *Little Queene*, *Ducati GT Shifter*, *Terminator*, *Ducky*, *Yuri Gagarin*, *Viktor Tsoi*, *Valery Chkalov*, *Episode 2*, *Ducati Bastardo,* *X-ride*, *Military Bike*, *Sun Hunter* (2017), *YSC Moto Guzzi* (ён жа *Iris*, або *Aviator*; 2019), *YSC Rocker C* (2020) і аўтамабіляў *ZAZhigalkaZAZ* (2018), *Muzzy* (2018). Некаторыя праекты створаны ў некалькіх асобніках, адрозных часта дробнымі дэталямі. Агулам да верасня 2010 было пабудавана каля 50, да чэрвеня 2018 года — болей за 100 кастам-матацыклаў. Перыядычна майстэрня займаецца і рэстаўрацыяй аўтамабіляў.

У 2007—2008 годзе Shif Custom рабіла рэстайлінг некалькіх мадэляў матацыклаў для Мотавела. Урэшце малой эксперыментальнай серыяй выраблена тры мадэлі — *StreetFighter Shif Custom*, *M1NSK M4 200 Shif Custom* і *M1NSK M500 Shif Custom*. Таксама былі планы стварэння новых мадэляў для лінейкі прадукцыі Мотавела, але развіцця гэты кірунак супрацоўніцтва не меў. Кіраўніцтва Мотавела аддала перавагу зборцы матацыклаў з азіяцкіх кампанентаў, на думку Юрыя Шыфа, бо ў Беларусі няма палітычнай волі стварыць спрыяльныя умовы уласным вытворцам. Аднак супрацоўніцтва Shif Custom з Мотавела па іншых кірунках працягвалася прынамсі да 2015 года.

У 2009—2011 гадах Юрый Шыф брау ўдзел у праекце *Ё-мабіля*[ru].

У 2011 годзе Юрый Шыф прыняты ў Беларускі саюз дызайнераў. У 2016 годзе з праектамі ShifCustom уключаны у даведнік значных асоб сучаснага беларускага дызайна (агулам 309 асоб). Як эксперт журы бярэ ўдзел у галіновых мерапрыемствах, у тым ліку Мотопарк-2011 (Масква), IMIS-2014, 2015 (СПб), Harley Days 2016 (СПб), Мотавелаэкспа-2017 (Мінск), Мотодрайв-2018 (СПб) і інш.

На думку Юрыя Шыфа, развіццё скіравана ў бок электрабайкаў, таму ён разглядае перспектывы стварэння лёгкіх электрычных транспартных сродкаў — самакатаў, веласіпедаў, электрамабіляў, наступным крокам, магчыма, беспілотных матацыклаў.

Удзел у чэмпіянатах
-------------------

| Год | Чэмпіянат | Клас | Узнагарода | Праект |
| --- | --- | --- | --- | --- |
| 2016 | World Championship of Custom Bike Building | Freestyle Class Results | 10 месца | Ducky |
| 2016 | World Championship of Custom Bike Building | Modified Harley-Davidson Class Results | 4 месца | Yuri Gagarin |
| 2016 | Italian Championship | Best radical special | 1 месца | Ducky |
| 2016 | Motor Bike Expo | Championship | 1 месца | Ducky |
| 2015 | Biker Build Off | Агульны залік | 1 месца | Ducky |
| 2014 | World Championship of Custom Bike Building | Freestyle Class Results | 13 месца | Terminator |
| 2014 | Germany’s Custombike | Best Radical | 1 месца | Terminator |
| 2013 | Custom&Tuning Show | Best of Show | 1 месца | Ducati GT Shifter |
| 2013 | Custom&Tuning Show | Лепшы метрычны праект | 1 месца | Ducati GT Shifter |
| 2013 | Custom&Tuning Show | Лепшы мадыфікаваны Harley-Davidson | 1 месца | Little Queene |
| **2013** | **World Championship of Custom Bike Building** | **Street Performance Class Results** | **2 месца** | **Shifter** |
| 2012 | Germany’s Custombike | Best Cafe Racer | 1 месца | Ducati Shifter |
| 2012 | Intermot Custombike Championship | Cafe Racer | 1 месца | Ducati Shifter |
| 2012 | RuRiders Custom&Tuning Show | Народжаны ў СССР | 1 месца | The fastest M1NSK |
| 2012 | RuRiders Custom&Tuning Show | Метрычны матацыкл | 1 месца | The fastest M1NSK |
| 2011 | Super Rally | Best Softail | 1 месца | Abordage |
| 2011 | Super Rally | Best of Show | 1 месца | Abordage |
| 2010 | Moto Bike Expo | Best of Show | 1 месца | DUster |
| 2010 | RuRiders Custom&Tuning Show | Лепшы метрычны праект | 1 месца | DUster |
| **2010** | **AMD World Championship of Custombike Building** | **Metric World Championship** | **1 месца** | **The Machine** |
| **2010** | **AMD World Championship of Custombike Building** | **Агульны залік Freestyle Class** | **3 месца** | **The Machine** |
| *2010* | *Germany’s Custombike* | Best Engineering | 1 месца | The Machine |
| *2010* | *Germany’s Custombike* | Best of Show | 1 месца | The Machine |
| 2010 | European Championship of Custom Bike Building | Freestyle Class Results | 17 месца | DUster |
| 2010 | European Championship of Custom Bike Building | Freestyle Class Results | 22 месца | Gustav Skippone |
| *2009* | *RuRiders Custom&Tuning Show* | Тры колы | 1 месца | Episode 2 |
| *2009* | *RuRiders Custom&Tuning Show* | Мадыфікаваны Harley-Davidson | 1 месца | Valery Chkalov |
| 2009 | Germany’s Custombike | Best Streetfighter | 1 месца | DUster |
| 2008 | RuRiders Custom&Tuning Show | Спецыяльны прыз «За ўклад у расійскі кастамайзінг» |  |  |
| 2007 | European Championship of Custom Bike Building | Freestyle Class Results | 21 месца | Time Machine |
| 2007 | Mirax Custom Show | Інавацыйны праект | 1 месца | Time Machine |
| 2007 | Mirax Custom Show | V-Twin | 1 месца | Holey Boy |
| 2007 | RuRiders Custom&Tuning Show | Лепшы кастам | 1 месца | Time Machine |
| 2007 | Germany’s Custombike | Best Craziest Bike | 1 месца | Time Machine |
| 2006 | RuRiders Custom&Tuning Show | Best in Show | 1 месца | No Jokes |
| 2006 | European Championship of Custom Bike Building | Freestyle Class Results | 53 месца | No Jokes |

Праекты
-------

### The Machine

Бронзавы прызёр чэмпіяната свету па кастамайзінгу ў США AMD World Championship of Custom Bike Building 2010 і іншых міжнародных конкурсаў. У аснове кастама — савецкі рухавік К-750 об’ёмам 1500 куб.см. для павелічэння магутнасці абсталяваны шрубавым кампрэсарам.

Паводле Юрыя Шыфа, ідэя з’явілася маем 2009 года, як «даніна павагі энтузіястам і рамантыкам хуткасці ўсіх пакаленяў». Створаны 2010 годам, што заняло толькі 2 месяцы. Унікальнасць «The Machine» ў тым, што цалкам такой самы матацыкл мог быць створаны і 70 гадоў таму. Інжынерныя, тэхнічныя і канструктарскія рашэнні ў ім ужыты менавіта таго часу.

### Silver Stork

Silver Stork («Срэбны бусел») — першы буйны праект ShifCustom, створаны на заказ Уладзіміра Сівакова. Донарам быў Harley-Davidson. Усе дэталі матацыкла, апроч колаў і рухавіка — унікальныя, вырабленыя на заказ у адзіным асобніку. У аснове сілавой устаноўкі — матор RevTech з 6-скораснай каробкай перадач і счапленнем Belt Drivers. На стварэнне матацыкла пайшло 9 месяцаў. Матацыкл назвалі «супер-сенсацыяй з Мінска», і менавіта яго стварэнне прынесла майстэрні ShifCustom вядомасць.

Silver Stork можа эксплуатавацца па звычайных дарогах.

### Terminator

Кастам прысвечаны фільму Джэймса Кэмерана «Тэрмінатар». Сабраны за 2,5 гады з нержавеючай сталі і алюмінія, у аснове — сілавая ўстаноўка Harley-Davidson. У майстэрні ShifCustom спецыяльна былі выраблены маятнік, вілка, рама і падрамнік. Стылістыка матацыкла натхнёна робатам Terminator T 700. Кузаў не афарбаваны. Упершыню кастам прадстаўлены публіцы на Еўрапейскім чэмпіянаце па кастамайзінгу World Championship Of Bike Building у Кёльне.

Тэхнічныя характарыстыкі
* аб’ём рухавіка — 1,6 л
* вага — 350 кг
* даўжыня — 2,78 м

### М1NSK М4 200

M1NSK М4 200 упершыню прадстаўлены ў міжнародным мотасалоне Eicma 2011. Матацыкл завода М1NSK, у стварэнні якога брала ўдзел ShifCustom. Магутнасць — 13,5 к.с. пры 8500 аб/мін, расход паліва — 3 літры на 100 км. Кастам пабудаваны ў стылі 1950-х гадоў, але абсталяваны сучаснай тармазной сістэмай. 

### Ducati GT1000 Shifter

Стыль кастама адсылае да гоначных матацыклаў 1970-х гадоў. Упершыню праект прадстаўлены на выстаўцы ў Кёльне ў 2012 годзе, дзе перамог у намінацыі Best Cafe Racer.

Донарам быў італьянскі матацыкл Ducati GT1000. Спецыяльна для гэтага праекта былі выраблены руль, мацаванне акумулятара, абцякальнік, крылы і паліўны бак, удасканалена выхлапная сістэма. Арыгінальны рухавік Duсati ў кастаме захаваны, пярэдняя і задняя падвеска вытрыманы ў крацістым дызайне Duсati.

Адначасова з Ducati GT1000 Shifter ствараўся кастам Duсati Monster MS4 R, аналагічнага стылю. Абодва праекты рэалізаваны за 12 месяцаў.

### Yuri Gagarin

Tribute bike (байк-прысвячэнне), паводле Юрыя Шыфа, прысвечаны не асобе Гагарына і не касманаўтыцы, а эпосе агулам. Стваральнік лічыць яго адным з лепшых сваіх матацыклаў.

Нягледзячы на прысвячэнне эпосе 1960-х гадоў, матацыкл тэхналагічна сучасны. У аснове — рама Harley-Davidson Softail і рухавік Harley-Davidson Twin Cam з шасціступеньчатай каробкай перадач. Уся механіка размешчана ўнутры корпуса, дэталі якога, уключаючы бак, крылы, дыскі і вілка, былі выраблены на заказ.

Корпус выраблены з неафарбаванага алюмінія, пакрыты дызайнерскім роспісам Уладзіміра Цэслера. Шрыфт, якім напісана назва кастома, натхнёны афармленнем савецкіх плакатаў. На заднім шчытку размешчана цытата з запіскі Юрыя Гагарына, напісанай ім пасля першага палёту ў космас.

Студзенем 2018 года Yuri Gagarin быў «матацыклам тыдню» паводле амерыканскага рэсурса RideApart.

### Ducky

Кастам-пераможац еўрапейскага Biker Build Off 2015. Матацыкл сабраны за 3 дні проста падчас фестывалю. Пазней стаў прызёрам многіх еўрапейскіх і міжнародных конкурсаў. Названы ў гонар гумавай качачкі ў матацыклетным шлеме — талісмана майстэрні ShifCustom.

Ducky — гоначны матацыкл, натхнёны рарытэтным флэт-трэкерам Cyclone Board Track Racer 1915 і французскім матацыклам маркі Buchet, створаным у пачатку XX ст. Кастам спалучае рысы матацыклаў-кафэрэйсераў і борттрэкераў, папулярных у XX ст. і ствараных спецыяльна для гонак.

Руль кастама, паводле канонаў гоначных матацыклаў, апушчаны нізка, а падножкі аднесены назад. Кубкападобная фара, вузкі паліўны бак і адзіночнае сядзенне таксама абумоўлены гоначнай мадэллю рэтра-матацыкла. Спецыяльна для кастама была выраблена паралелаграмная вілка, якія ўсталёўваюцца на борттрэкерах.

Рухавік Ducky — моцна ўдасканалены матор Harley Davidson Ironhead 1978, каробка перадач Harley-Davidson WLA 1939 года.

Ё-мабіль
--------

Маем 2009 года ўласнік холдынга «Яравіт» Андрэй Бірукоў прапанаваў Аляксандру Сінкевічу распрацаваць канцэпцыю сучаснага гарадскога аўтамабіля. Праект з’явіўся 2010 годам у майстэрні Юрыя Шыфа ў суаўтарстве з Аляксандрам Сінкевічам, таксама яны прыцягнулі пецярбурскага мастака Віктара Пунтуса. Канцэпцыя мела назву «Экіпаж», яе ідэя — аўтамабіль-гаджэт нізкага кошту вытворчасці і эксплуатацыі, простай канструкцыі з мінімальнай колькасцю дэталяў. Сярод іншага прапаноўвалася адмовіцца ад традыцыйных аўтамабільных формаў, вырабляць кузаў з таннага арміраванага поліпрапілена, выкарыстаць гібрыдную сілавую ўстаноўку з ротарным рухавіком новага тыпу, канцэпцыя змяшчала праграму калектыўнага карыстання аўтамабілем. Андрэй Бірукоў займаўся пошукам інвестыцый, у выніку праектам зацікавіўся расійскі мільярдэр Міхаіл Прохараў і ў Мінску стварылі цэнтр распрацоўкі серыйнага вырабу аўтамабіля. На гэтым этапе да праекта прыцягнулі Уладзіміра Тарасіка (як кіраўніка распрацоўкі), Алега Слізаўскага і Рыгора Цалуйка, агулам над праектам тады працавала каля 15 чалавек. Аднак распрацоўка серыйнага вырабу зусім адыйшла ад зыходных ідэй, з іх умоўна засталася толькі гібрыднасць сілавой устаноўкі, таму аўтары канцэпцыі ў 2011 годзе пакінулі праект. Урэшце праект не быў здзейснены ні ў якім выглядзе і закрыўся ў 2014 годзе.

Кліенты
-------

Сярод вядомых кліентаў Тимати, Уладзімір Крыстоўскі (Uma2rman), Міхаіл Парэчанкаў, частку заказчыкаў няма магчымасці назваць і іх матацыклы не ўключаны ў партфоліа майстэрні.

Зноскі
------

1. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25  Тутэйшы дызайн. Асобы. Рэчы. — Мн.: Беларускі саюз дызайнераў, 2016. — 548 с. — 70х100х12, тыр. 2000, м.п. — ISBN 978-985-6534-26-6
2. 1 2 3 4 5 6 7 8 9  *Журов Андрей*. Юрий Шиф: «Разве Пореченков получил "Оскар" или Тимати выиграл "Грэмми"? А я — чемпион мира по кастомайзингу» (руск.).  Onliner.by (28 кастрычніка 2011).
3. 1 2 3  *Корсак Вячеслав* Изменяя пространство // Я № 4(10), май 2014. — С. 62-67. — С. 64
4. 1 2 3 4 5 6 7  *Липкович Евгений* Юрий Шиф: «Евреи не любят грязных рук» — jewish.ru, 07.09.2018
5. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25  Ducky з майстэрні Yuri Shif Custom — пераможца конкурсаў у Нямеччыне і Італіі  (бел.).  Радыё Свабода. Праверана 21 чэрвеня 2019.
6. 1 2  Pleskachevskaya, Inessa (2014-02-20). "'Outsourcing' for Yuri Shif". *Беларусь. Belarus № 2 (965), 2014* [англійская]. Minsk: "SB" editorial office.
7. 1 2 3 4  "Соседи в пробках". Кастомайзер Юрий Шиф: "Олигархи мои мотоциклы не заказывают - за ними не будут успевать джипы с охраной" (руск.)(недаступная спасылка).  auto.tut.by (22 сакавіка 2015). Архівавана з першакрыніцы 23 чэрвеня 2019. Праверана 23 чэрвеня 2019.
8. ↑  Мото № 2 (329) 2020, с. 36-39..
9. ↑  Onliner.by 12-2018 2018. Памылка шаблона sfn: няма якара: CITEREFOnliner.by\_12-20182018 (даведка)
10. ↑   Архівавана 26 лютага 2020.
11. 1 2
12. 1 2   Архівавана 26 лютага 2020.
13. ↑  *Корсак Вячеслав* Изменяя пространство // Я № 4(10), май 2014. — С. 62-67. — С. 66-67.
14. 1 2  AMD World Championship, 2016 World Championship Results (англ.).  World & European Championships of Custom Bike Building, Official Website, AMDChampionship.com. Праверана 23 чэрвеня 2019.
15. ↑  Verona Motor Bike Expo 2016. - Motori.com.hr **(нявызн.)**.  www.motori.com.hr. Праверана 21 чэрвеня 2019.
16. ↑  AMD World Championship, 2014 World Championship Results (англ.).  World & European Championships of Custom Bike Building, Official Website, AMDChampionship.com. Праверана 23 чэрвеня 2019.
17. ↑  AMD World Championship, 2013 World Championship Results (англ.).  World & European Championships of Custom Bike Building, Official Website, AMDChampionship.com. Праверана 23 чэрвеня 2019.
18. 1 2  AMD World Championship, 2010 European Championship Results (англ.).  World & European Championships of Custom Bike Building, Official Website, AMDChampionship.com. Праверана 23 чэрвеня 2019.
19. ↑  AMD World Championship, 2007 European Championship Results (англ.).  World & European Championships of Custom Bike Building, Official Website, AMDChampionship.com. Праверана 23 чэрвеня 2019.
20. ↑  AMD World Championship, 2006 European Championship Results (англ.).  World & European Championships of Custom Bike Building, Official Website, AMDChampionship.com. Праверана 23 чэрвеня 2019.
21. ↑  *Kevin Duke*. 2010 Sturgis Rally Report **(нявызн.)**. *motorcycle.com*.  VerticalScope (16 жніўня 2010). Праверана 4 лютага 2020.
22. 1 2  Белорусский мотоцикл с двигателем K-750 вырвал мозг американцам **(нявызн.)**.  www.abw.by. Праверана 21 чэрвеня 2019.
23. ↑  "Мотоциклы с авторским почерком". *Беларусь Сегодня*. 2012-04-14. Праверана 2019-06-23.
24. ↑  Чемпионат мира по кастомайзингу **(нявызн.)**(недаступная спасылка).  www.zr.ru. Архівавана з першакрыніцы 30 снежня 2019. Праверана 30 снежня 2019.
25. ↑  Серебрянный Аист (руск.)  **(нявызн.)**?.  kartingzone.com (13 мая 2006). Праверана 23 чэрвеня 2019.
26. ↑  Минские парни собрали байк, который назвали сенсацией года (руск.).  KP.BY - сайт «Комсомольской правды» (27 мая 2005). Праверана 23 чэрвеня 2019.(недаступная спасылка)
27. 1 2  Кастомайзер Юрий Шиф создал белорусского Терминатора (руск.)(недаступная спасылка).  Interfax.by. Архівавана з першакрыніцы 10 кастрычніка 2019. Праверана 21 чэрвеня 2019.
28. ↑  Кастом Terminator - Журнал "МОТО" - МОТО-MAGAZINE **(нявызн.)**.  moto-magazine.ru. Праверана 21 чэрвеня 2019.
29. ↑  *Денис Логунович*. M1NSK презентовала в Италии модель M4 200 - Авто Onliner (руск.).  Onliner (17 лістапада 2011). Праверана 21 чэрвеня 2019.
30. ↑  *Ivanov, Anton* Retro style for Europe(англ.) // *The Minsk Times № 45 (379), 2011* : journal. — Minsk: "SB" editorial office, 2011. p. 4.
31. ↑  Выставка эксклюзивных мотоциклов в Гомеле | Администрация Железнодорожного района г. Гомеля **(нявызн.)**(недаступная спасылка).  www.arw.gov.by. Архівавана з першакрыніцы 9 кастрычніка 2020. Праверана 24 чэрвеня 2019.
32. ↑  Юрий Шиф: кафе рейсер Ducati GT1000 Shifter / Cafe Racer / БайкПост **(нявызн.)**.  surfingbird.ru (6 студзеня 2013). Праверана 24 чэрвеня 2019.
33. ↑  *Cyril Huze*. Ducati Bastardo. Twice. **(нявызн.)**.  Cyril Huze Post. Праверана 24 чэрвеня 2019.
34. 1 2  Это просто космос, а не мотоцикл! Кастомайзер о «Гагарине», СССР и эпохе энтузиастов (руск.).  Onliner.by. Праверана 24 чэрвеня 2019.
35. ↑  *Cyril Huze*. Custom Builder Yuri Shif Remembers Cosmonaut Yuri Gagarin **(нявызн.)**.  Cyril Huze Post. Праверана 24 чэрвеня 2019.
36. ↑  *Tim Huber*. Bike of the Week: Shif Custom's Yuri Gagarin Tribute (англ.).  RideApart.com. Праверана 24 чэрвеня 2019.
37. ↑  *Андрей Журов*. Как из игрушки получился мотоцикл. Утиная история Юрия Шифа - Авто Onliner (руск.).  Onliner (10 красавіка 2016). Праверана 28 чэрвеня 2019.
38. ↑  Café tracker от Yuri Shif Custom. Построить за три дня и победить - Мотобратва **(нявызн.)**.  motocafe.ru. Праверана 28 чэрвеня 2019.
39. ↑  *Павел Мурашко*. Как создавался и умер ё-мобиль. Белорусские разработчики об истории громкого проекта Архівавана 17 лютага 2020. // TUT.by. 24 октября 2018, 13:00
40. ↑
41. ↑   Архівавана 15 красавіка 2015.
42. ↑
43. ↑
44. ↑   Архівавана 15 красавіка 2015.
45. ↑   Архівавана 17 лютага 2020.

Літаратура
----------

* Cloesen, Uli (2013). *BMW Café Racers*. Veloce Publishing Ltd. p. 97-103. ISBN 978-1-845-84529-2.. — p. 97-103.
* Cloesen, Uli (2016). *British Café Racers*. Veloce Publishing Ltd. p. 68-69, 10?. ISBN 978-1-845-84896-5. — p. 68-69, 1??.
* Cloesen, Uli (2014). *Italian Café Racers*. Veloce Publishing Ltd. p. 83. ISBN 978-1-845-84749-4. — p. 83.
* Pleskachevskaya, Inessa (2014-02-20). "'Outsourcing' for Yuri Shif". *Беларусь. Belarus № 2 (965), 2014* [англійская]. Minsk: "SB" editorial office. p. 48-51.
* 'Terminator' by Yuri Shif // American Motorcycle Dealer № 193, Aug 2015. — P. 19-20.
* *Дольник Д.* Догнали? // Мото № 10, 2010. — С. 48-52.
* *Дольник Д.* Полный цайтгейст // Мото № 11, 2010. — С. 60-65.
* *Владимиров И.* Мне бы в небо(недаступная спасылка) // Мото № 4 (318), 2019. — С. 60-63.
* Тутэйшы дызайн. Асобы. Рэчы. — Мн.: Беларускі саюз дызайнераў, 2016. — 548 с. — 70х100х12, тыр. 2000, м.п. — ISBN 978-985-6534-26-6
* *Воронцов А.* YCS «Юрий Гагарин» // Мото № 6, 2017. — С. 56-59.
* *Stinger* Детонатор(недаступная спасылка) // Мото № 8, 2012. — С. 68-73.
* *Дольник Д.* Густав Скиппоне — человек и мотоцикл // Мото № 1, 2010. — С. 58-61.
* *Дольник Д.* Драг нах Вест // Мото № 6, 2007. — С. 64-76.
* *Дольник Д.* Драматургия простоты // Мото № 1, 2007. — С. 48-51.
* *Дольник Д.* Индпошив // Мото № 1, 2005. — С. 48-51.
* Dream Machines № 3, 2008
* The Machine: Mit einem Doppel-Boxer holte sich der Weißrusse Yuri Shif die Bronze-Medaille der Custombike-WM // Dream Machines № 5, 2010.
* Full Metal Jacket: Weißrusslands Custom-Genie Yuri Shif interpretiert das Thema Softail auf seine sehr spezielle Weise // Dream Machines № 2, 2014.
* Dream Machines № 1, 2016
* «Gagarin»: Yuri Shifs Hommage an den ersten Menschen im Weltraum, Yuri Gagarin. Softail mit abgefahrenen Details // Dream Machines № 3, 2017.
* Custombike № 4, 2008
* Custombike № 4, 2010
* Custombike № 1, 2011
* *Kevin Duke, Dennis Chung*. 2010 Sturgis Rally Report **(нявызн.)**. *motorcycle.com*.  VerticalScope (16 жніўня 2010). Праверана 4 лютага 2020.
* *Владимиров И.* Shif Custom Rocker C(руск.) // *Мото* : часопіс. — 2020. — № 2 (329). — С. 36-39.
* *Журов А.*. «Запорше» или «Поршерожец»? Автомобильная инверсия от Юрия Шифа (руск.).  Onliner.by (19 снежня 2018).

Спасылкі
--------

* Белорусский мотоцикл с двигателем K-750 вырвал мозг американцам **(нявызн.)**.  www.abw.by. Праверана 21 чэрвеня 2019.
* *Ігар Карней*. Yuri Shif Custom: Беларускія гісторыі ў нашых матацыклах былі, ёсьць і будуць  (бел.).  Радыё Свабода (26 чэрвеня 2015). Праверана 2020-28-02.
* Ducky з майстэрні Yuri Shif Custom — пераможца конкурсаў у Нямеччыне і Італіі  (бел.).  Радыё Свабода. Праверана 21 чэрвеня 2019.
* 
* 
* 
*

Гл. таксама
-----------

* Якаў Саўчык